Di nögschte zwei Täg sind zentralisierti Usbildig am Tag und am Obig amigs "Usgang". Will wiedermol heisse MG, ABC, Sanität und Funke. Zerscht zum MG: Mittem Auto usegfahre worde, dMGs stönd döte. Aber es het Nebel. Befehl: Warten. Nochere Stund (!) Pause isch es denn losgange, rasch 30 Schuss fürejage und denn Pause. E halbstund bis mir mitem Auto abgholt worde sind. (Wohlbemerkt: Mir sind anegsässe ad MGs, hend gschosse und wider  gange - also nüt butze, riegle, ufbaue und abbreche ;-)) Und denn verschobe mitem Puch und acho. "Hend Sie scho Pause gmacht?" - "Ganz churz halt ;-)" - "Guet denn machet si jetzt nomel e halbstund Pause   *juhu* Denn chli riegle und Mittag. Am Nomi go de ABC-Seich mache. Aber zerscht mol no Theorie über ROTA. Weiss nüm gnau was das isch, aber de Wachtmeischter werdi nie vergesse. Chömet mir ine und de wo  üs abe brocht het: "So jetzt meldet si sich ah" und verschwindet. Mir stönd scho ih und so und de ander: "Wa denn? Sitzed ane, lönd si de Scheiss. Suscht muesi au no ufstoh…" Okey sitzet mir ab und wartet. Noch zwei Minute seit er zmol: "Schiisst Sie das eigentli au so a wie mich??" Scho mol nüme chöne. Aber er macht jo sini Pflicht. Leit di erscht Folie uf und seit: Uf dem Bild hemmer das Attentat vo denn und denn, döte seb und döte ähm kei Ahnig, isch mir au scheissegal. Und so isch es di ganz Ziit gange.  Zwei sind igschlofe, isch ihm au glich gsi, er hets nur rasch gweckt zum vorlese - will er das jo nöd het wölle mache. Name het er kein gha, aber er isch sicher bekannt als "Wachtmeischter Anschiss"   Denn verschiebe zum ABC-Schutz alege… Nebet üs hends gad mit de Artillerie gschosse, so öpe 20 Meter nebet üs. ABC-Schutzazug alege mit Pamir, das isch au lässig   Und denn simmer hei und hend üs uf de Usgang gfreut. Jawohl gfreut. Denn hemmer Zimmerornig gmacht und sind uf de Appellplatz. Döte hend mir chöne warte, warte, warte, warte und zwor alles im ruhn. Nöd bewege Herre! Noch 40 Minute hend mir chöne go korrigiere was nöd guet gsi isch: Ein Kleiderbügel isch zfescht dureghanget, ein Gwehrbändel isch nöd voll straff gsi und ein Rucksacktragrieme het mer no bitzeli gsi (siehe Foto!). Und denn das  korrigiert und wider 20 Minute gwartet - natürlich im ruhn. Und das es eine zämäleit isch natürlich au nöd so tragisch. Und noch 75 Minute total isch es denn OK gsi. 2115: "Sie haben Ausgang bis 2200 Uhr." - Danke villmol, also kei Usgang. Nomel dezue mitem Rucksack: